**Referat fra FAU-møte 6. mars 2024**

Sted: Heståsen skole

Møteleder: Ruben Gundersen (7. trinn)

Referent: Kristine Litland Wennerberg (3. trinn)

Tilstede: Maria Myhre Bjørndal (6. trinn)

Linn Odeh (4. trinn)

Linn Pettersen (2. trinn)

Cathrine Svensen (1. trinn)

Bente Jensen (vara 5.trinn)

Frafall: Kirsti Lindebø (5. trinn)

**ORGANISERING AV FAU**

Dette arbeidet fortsetter. Linn Pettersen skal snakke med foreldre som har sittet i FAU tidligere angående tidligere dokumenter rundt organisering og liknende. De fleste trinn har nå fått vara-representant, men ikke alle. Det er enighet om at dersom ingen melder seg, må det foretas loddtrekning. Vara som er kommet inn til nå er:

Susanne Mangen (1.trinn)

Sofie Flak Fagerland (3.trinn)

Bente Jensen (5.trinn)

Hege Kvalvik (6.trinn)

**KLASSEKASSER NÅR DET BLIR FELLES UNGDOMSSKOLE PÅ LAUVÅSEN**

Det prioriteres ikke tid til denne saken på dette møtet da det er mange saker som haster mer. Det tas opp igjen på et senere møte.

**MOBBESAK PÅ SKOLEN**

FAU blir informert om at noen elever på Brattbakken skole har vært utsatt for mobbing og trusler av en stor gruppe elever. Blant foreldrene til de utsatte elevene, er det utrykket et ønske om et større engasjement fra skolen for å ta tak i klassemiljø og forebygge videre mobbeproblematikk. Foreldre fra aktuelle klasser og fra klasser på andre trinn ønsker også mer informasjon fra skolen om hva som har hendt og hva som er videre tiltak for å forbygge. Mobbing oppleves som et problem det er viktig å ha fokus på. Foreldrene har også et ansvar for å bidra til å forebygge. Det er enighet om at FAU skal be rektor om en redegjørelse av situasjonen på SU-møte 6.mars.

På neste FAU-møte skal det diskuteres videre hva FAU konkret kan gjøre. Linn Odeh skal invitere KOMFUG til å komme for å informere om foreldrenettverk. Dette er noe flere andre skoler har god erfaring med som et forebyggende tiltak.

**DUGNAD**

Dugnad blir 17.4.2024, kl. 18-21. Vaktmesteren finner oppgaver som må gjøres. I fjor var dugnaden obligatorisk. Dette var vellykket, og alle nødvendige oppgaver ble gjennomført. Dugnaden blir også i år obligatorisk.

**SKOLEFOTO**

Det har kommet inn et tilbud fra en annen aktør enn tidligere brukt, Lima Foto. Dette skal være mye billigere enn eksisterende tilbud. Det skal undersøkes med skolen om det er mulig å bytte aktør og hva som eventuelt er kriteriene for dette. Det skal også undersøkes med foreldre på skoler som har benyttet Lima Foto, om de er fornøyde med bildene.